Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
50-päevases Iisraeli-Hamasi sõjas purustatud Gaza ülesehitusele
pühendatud konverentsil Kairos koguti 4,26 miljardit eurot.
Tuhanded osalesid Nutumüüril traditsioonilisel juudi palvusel.
Iisraeli ja PO ametnikud kohtusid eile,
et arutada meetmeid ebola epideemia ennetamiseks
Iisraelis ja Palestiina aladel.
50-päevases Iisraeli-Hamasi sõjas purustatud Gaza ülesehitusele
pühendatud konverentsil Kairos
koguti 4,26 miljardit eurot.
Norra välisministri Brende sõnul toob eraldatud raha
palestiinlaste argipäeva kiire muutuse.
Osalejad lubasid anda
ca 5,4 miljardit USDd.
Pool sellest läheb Gaza ülesehitusele.
Raha lubati eraldada võimalikult pea,
et palestiinlaste argielu kiiresti parandada.
Gaza ülesehituse teemalisel kohtumisel osales kümneid riike.
Nende seas Saudi Araabia, Türgi, Qatar, EL ja USA.
Palestiina majandusministri sõnul algab ülesehitustöö kohe,
kuigi doonorriigid ei esitanud rahaeralduste graafikuid.
Raske öelda, millal raha saabub,
kuna seda lubanud riigid ei esitanud tähtaegu.
Kuid kontakteerume osapooltega lähiajal,
et makseid kiirendada.
Samas teame, et rahasaadetised võtavad aega,
nii et töötame lähikuudel
raha oodates esialgse kiirprogrammi kallal.
Kuigi Gaza on endiselt Iisraeli ja Egiptuse blokaadirõngas,
lubas Iisrael leevendada mõningaid sektori piiranguid
seoses augustis kehtestatud relvarahuga.
Egiptuse välisministri sõnul on Gaza ülesehituseks tähtis
avada Iisraeli piiripunktid.
Konverentsi kokkuvõtteks öeldi, et Gaza ülesehituse edu
ei saabu enne, kui avatakse piirid Iisraeliga,
et kergendada majandus- ja sotsiaalarengut.
Abiraha edu eelduseks on transpordivabadus
nende piiripunktide kaudu.
212 miljoni USD eraldamisest Gaza rahvale teatanud
USA välisminister Kerry õhutas uuesti Lähis-Ida rahule pühenduma,
väites, et kestev rahu Iisraeli, palestiinlaste ja kõigi naabrite vahel
on võimalik.
Sellelt konvrentsilt ei peaks lähtuma üksnes raha,
vaid uuendatud pühendumus töötada rahu heaks,
mis vastab kõigi taotlustele.
Nii iisraellastele, palestiinlastele kui kõigile regiooni rahvastele.
Ja luban president Obama, iseenda ja USA täit toetust
püüdlustele seda saavutada.
Pärast 50-päevast sõda Iisraeli ja islamirühmituste vahel
relvarahu vahendanud Egiptus kutsus doonorite konverentsil
ulatuslikumale rahule Araabia Liiga algatuse alusel,
mille esitas 2002. a Beiruti kohtumisel Saudi Araabia.
Plaan, mille Iisrael tagasi lükkas, pakkus juudiriigile täit tunnustust
1967. a sõjas vallutatud maade tagastamise
ja nn "õiglase lahenduse" eest Palestiina põgenikele.
Usun, et te kõik ühinete minu üleskutsega igale emale,
isale, lapsele ja vanurile nii Palestiinas kui Iisraelis.
Peaksime pöörama selle hetke tõeliseks stardijooneks,
et saavutada rahu, mis kindlustab stabiilsuse ja õitsengu,
ning muudab kooselu unistuse reaalsuseks.
See on Araabia rahualgatuse visioon.
Jeruusalemma politsei sundis hommikul Templimäel
tagasi al-Aqsa mošeesse maskidega märatsejad,
kes pärast moslemite hommikupalvet
politseinikke kivide ja paugurakettidega loopisid.
Politsei oli teadlik võimalikust vägivallast
luureinfo põhjal Palestiina noorukite kohta,
kes ööseks mošeesse jäid.
Nad olid kogunud kive ja paugurakette
ning valmistanud tulepomme, et rünnata politseid
ja takistada juutidel Templimäge külastamast.
Ründajad barrikadeerisid ka mošee ukse,
et seda ei saaks sulgeda.
Politsei suutis märatsejad tagasi mošeesse sundida
ja barrikaadid eemaldada. Lisaks pitseeriti kinni aknad,
et märatsejad ei saaks sealt kive ja tulepomme loopida.
Templimägi jäi juutidele ja turistidele avatuks.
Tuhanded osalesid eile Jeruusalemmas Nutumüüril
traditsioonilisel juudi palvusel.
Preesterlik õnnistus, Birkat Ha Kohanim,
meelitab rahvahulki nii Iisraelist kui kogu maailmast.
Seda loetakse kolm korda aastas juudi pühade ajal -
Sukkoti ehk Lehtmajade püha, Paasapüha ja Shavuoti,
ehk Moosese poolt Siinai mäel 10 käsu andmise püha ajal.
Preestrid ehk kohanim juhivad ühispalvust
ja tsiteerivad Piiblist kolm järjestikust salmi
täht-haaval leelotades,
mida tehti väidetavalt juba templi ajal.
See on suurim Birkat Kohanim, kus ma iial olnud olen.
Siin on sadu preestreid.
On tore näha preestreid tervest Iisraelist ja välismaalt,
nagu ma isegi, kes õnnistavad Nutumüüri
ja kogu juudi rahvast. See on minu jaoks väga eriline.
Nutumüür on jäänuk piibliaegse juudi templi välismüürist,
mis asub Templimäe serval.
Iisraeli ja Palestiina ametnikud kohtusid eile,
et arutada meetmeid ebola epideemia ennetamiseks
Iisraelis ja Palestiina aladel.
Samal ajal rääkis peaminister Netanyahu valitsuse
ja tervishoiuametnikega viirusest: "Iisrael on valmis tegema kõik,
et hoida viirusekandjaid riiki saabumast."
Iisrael valmistub nii palju kui võimalik
ebola patsientide saabumiseks meie piiridele,
osana piiride kaitsest illegaalsete immigrantide
ja terrorismi eest.
See katk mõjutab maailma, kus me koostööd teeme,
ja lisaks oma piiride kaitsmisele, kasutame teatud meetmeid,
et patsiendid koheselt isoleerida ja meie haiglates ravida.
Loodetavasti pole see vajalik, kuid valmistume igaks stsenaariumiks.
Epideemia algusest peale pole Iisraelis registreeritud
ühtki ebola juhtumit.
Septembris hospitaliseeriti Jeruusalemmas
kahtlaste sümptomitega Nigeeria turist,
kuid see oli valehäire.
Peaministri direktiivide alusel ja koostöös tervishoiuministeeriumiga
alustame piiripunktides ulatuslikku mobiliseerimist,
et avastada ja ära hoida ebolasse nakatunute sisenemine.
Iisrael on populaarne sihtkoht ka Aafrika palveränduritele
ja 2014. a algusest on Iisraeli külastanud 43 000 Aafrika turisti.
Aitäh vaatamast!
Meid näeb ka internetis aadressil tv7israelnews.com või tv7.fi
Olen Jonathan Hessen. Kena õhtut! Kohtumiseni homme!
Tõlge: Monika Jaaguri
israelnews@tv7.fi